Odense Adresse-Contoirs Efterretninger, 1844-04-02
Overlæge Jacobsen har i Fædrelandet, af 27 f. M. indrykket en Erklæring, hvori han afviser den offentlig fremførte Beskyldning, muligen at have handlet uforsigtigt ved at lukke den ene Fontanelle paa Thorvaldsens Been. - J Thorvaldsens oprindelige Testament vare Küchler, Bravo og en romersk Advocat Nicci nævnte som Testamentsexecutorer for hans Boes romerske Anliggender, men dette er bortfaldet ved det senere Codicil, hvorved, som bemærket, Collin, Thiele, Schouw, Clausen og Bissen (i Stedet for de tvende Førstnævnte og Freund) med udstrakt Fuldmagt ere indsatte som Executorer, tilligemed et Medlem af Kbhavns Magistrat, som i et afholdt Møde dertil har udnævnt sin Chef, Overpræsident Kjerulff. Disse have nu, til at tage alle Thorvaldsens Konstsager i Rom under Bevaring. og arrangere hvad dermed staaer i Forbindelse, befuldmægtiget den danske Consul i Livorn, Hr. Dalgas, en Mand, der med sin offentlige Charakteer forener Kraft og levende Jnteresse for Sagen, ligesom Man, da han ikke er saa nøie bekjendt med alle Forholdene i Rom, har adjungeret ham Hr. Bravo. Til at bringe Thorvaldsens Pengesager i Rigtighed, er dennes Ven, den wirtembergske Consul, Hr. Kolb, befuldmægtiget, og denne Deel af Affairerne kunde vistnok ikke betroes til meere kyndige og virksomme Hænder. Hvis, som Kbhposten har berettet, en Broder af Thorvaldsens afdøde Svigersøn reiser til Rom, er dette i alt Fald ikke efter Foranledning af Executorerne. Til curator bonorum er Cand. jur. Brock valgt. (Fædrel.) - Om Thorvaldsens Testamente hedder det i "Fædrelandet" Ved den under 25 Januar 1843 oprettede, under 16 Febr. s. A. confirmerede Codicil bestemte den Afdøde dernæst, efterat det for hans Arbeider og de øvrige ham tilhørende Konstgienstande bestemte Museum, ved de af den oprindelige Committee for dets Oprettelse indsamlede Bidrag af over 60,000 Rbd., og ved hans kjære Fødestads betydelige Tilskud, var opført paa en til hans Ønsker svarende Maade", at Alt hvad han ved sin Død maatte efterlade sig, uden derover at have fastsat nogen speciel Bestemmelse, skulde tilfalde Museet, med hvis Jndretning Codicillen derefter væsentlig beskjæftiger sig. De herhenhørende Deele af Codicillen lyde saaledes: "Alle Konstsagerne skulle optages i Museet, og Alt det Øvrige skal gjøres i Penge og henlægges til Museets Fond, hvis Renter skulle anvendes til Bestillinger til Fordeel for danske Konstnere i det Øiemeed, at befordre de skjønne Konster i Danmark og at berige mit Museum med de saaledes af dem udførte Arbeider, hvorhos jeg indskærper og udtrykkelig bestemmer, at Kapitalerne stedse skulle være afhændelige, og at de af ingensomhelst Aarsag eller under intet Paaskud skulle nogen finde kunne formindskes eller forbruges. Begyndelsen, til det i forrige § omtalte Fond er gjort med den Kapital af omtrent 25,000 Rbd., som jeg allerede har skjænket til Museet og afleveret til Testaments-Executorerne, og hvis Renter maae af disse anvendes til Anskaffelsen af hvad der hører til Konstsagernes hensigtsmæssige Opstilling, og til Museets indvendige Forskjønnelse. Som Følge af de i de 2de næstforegaaende §§ indeholdte Bestemmelser, vil den umiddelbare og udelukkende Bestyrelse af Museet tilkomme og paaligge meerbemeldte Executorer, som jeg herved ydermere bemyndiger til at anvende de til deres Disposition satte Midler, for at vedligeholde og forøge Museets Konstsager og at forskjønne dets Jndre, saa at det altid kan blive et hæderligt Monument for dansk Konst og danske Konstneres Præstationer." Den Afdøde har derhos i Codicillen bestemt, at Fuldførelsen af hans ufuldendte Værker, mod Godtgjørelse af Museumsfonden, skal anbetroes Prof. Bissen, til hvem det specielt konstneriske Tilsyn med Museet i det Hele er overdraget. - Jfølge den Afdødes eget Ønske skulde intet Monument eller noget af hans egne Værker komme til at betegne hans Hvilested, men kun en simpel Jord høi, om Sommeren smykket med Roser, omgives af en Marmorrand, betegnet med hans Navn, hans Fødsels og Dødsdag. - Ogsaa de tydske Aviser omtale Dødsfaldet med dyb Sorg, som om det var en af hele Europa elsket og beundret Konge, der var død; Neue Zeitung minder udtrykkelig om, at Thorvaldsens Fader paastod, at han nedstammede fra Harald Hildetand. Chorvaldsens Liigfølge anslaaes til at have bestaaet af henved 8000 Personer.